Existe constancia d'a lo menos tres sieglos de celebración de Sant Blas y Santa Águeda en Mequinenza, una tradición que s'accentuó quan, con a construcción d'o embalse de Riba-roya en os anyos 70, lo Lugar Viello quedó baixo lo río Ebro y lo nuclio urbano d'a localidat se tenió que tresladar a la suya actual ubicación a pocos kilometros ameras alto, a canto d'o río Segre. Historicament, la procesión de Sant Blas correba a cargo d'os hombres y la de Santa Águeda a las mullers, pero la evolución natural d'a tradición ha conllevado que en l'actualidat las Comisions de Sant Blas y Santa Águeda sían exclusivament formadas per mullers que adquieren un protagonismo especial entre los días de celebración. Sant Blas y Santa Águeda prenioron relevancia entre lo franquismo, ya que si bien yera prohibiu disfrazarse, Mequinenza continó desafiando la prohibición imposada per las autoridatz, un feito que fomentó encara mas lo arraigo popular y lo caracter singular d'a tradición.